David McAllister

David McAllister (Berolini patre Scotico die 12 Ianuarii 1971 natus), causidicus, est vir publicus Germaniae et sodalis Christianae Democraticae Unionis Germaniae. A die 1 Iulii 2010 McAllister praeses ministrorum Saxoniae Inferioris est.

 Origo, iuventus, munus 
Pater eius origine Scotica centurio exercitus Britannici erat, qui ab anno 1953 Berolini militavit, quae urbs tum inter victores Belli Orbis Terrarum II divisa est. Mater magistra linguae Theodiscae et musicae fuit. Primo cum sororibus maioribus duabus Berolini vixit, anno 1982 familia in oppidum Bederkesam in Saxoniam Inferiorem movit. David et Theodiscam et Anglicam linguam edidiscit atque cives Britanniae ut Germaniae est. Anno 1989 maturitatem adeptus est et deinde ipse miles conscriptus in Exercitu Germanico fuit. Ab anno 1991 Hannoverae iurisprudentiae studebat atque anno 1996 primam, 1998 secundam probationem accepit. Posthac causidicus operam dedit.

 Familia 
Anno 2003 uxorem duxit et ex ea duas filias habet.

 Cursus honorum 
McAllister ab anno 1988 sodalis factionis CDU est atque annis 1991 - 1994 praeses Unionis Iuvenilis pagi Cuxhaven et annis 1996 - 2010 etiam legatus huius pagi erat. Annis 1996 - 2002 decurio oppidi Bederkesae et ab anno 2001 etiam magister civium hic erat. Ab anno 1998 legatus senatus terrae Saxoniae Inferioris, ab anno 2008 etiam praeses factionis CDU huius terrae est. Annis 2003 - 2010 praeses legatorum CDU in senatus terrae fuit, deinde successor Christiani Wulff praeses ministrorum electus est. Sed die 20 Ianuarii 2013 electionem senatus terrae perdidithttp://www.wahlrecht.de/ergebnisse/niedersachsen.htm et a die 19 Februarii successor eius praeses ministrorum Stephanus Weil (SPD) estFAZ.net die 19 Februarii 2013. Die 26 Martii 2014 legatus senatus terrae Saxoniae Inferioris se recepitDer Tagesspiegel (Berolinum) die 26 Martii 2014 atque candidatus summus suae factionis electionis Parlamenti Europaei, quae die 25 Maii habenda, electus estTAZ (Berolinum) die 5 Aprilis 2014. Hoc mense etiam sodalis praesidii summi factionis totius CDU factus estCurriculum vitae in pagina factionis CDU.

 Notae 

 Bibliographia 
 Jennifer Rankin, "'Not sad to do this job': the Merkel ally leading EU's Brexit team" in The Guardian (17 Martii 2020)

 Nexus externi 

 David McAllister pagina interretialis
 Curriculum vitae apud paginam factionis CDU

Categoria:Alumni Universitatis Hannoverensis
Categoria:Praesides ministrorum Saxoniae Inferioris
Categoria:Causidici
Categoria:Legati Parlamenti Europaei